### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF**

I juni 2021 afleverede Oplandsudvalget sine anbefalinger til byrådet, hvor der var fokus på at løfte og udvikle de bysamfund, der ligger i Århus Kommune. Udvalget lagde vægt på at kalde oplandsområderne for Den Grønne Ring, da det er den måde mange beboere og tilflyttere netop ser området uden for storbyen Århus. Desværre har det længe været sådan, at de grønne kvaliteter i og omkring de mindre bysamfund, enten har været overset eller fjernet for at skabe plads til mere vækst.

Det Konservative Folkeparti foreslår derfor, i forlængelse af [adresse] anbefalinger, at Den Grønne Ring indgår som et tema i budgetforhandlingerne, Det foreslås at oprette et samarbejde mellem kommunen, fællesråd, foreninger, erhvervslivet og andre aktører, som kan bidrage med sparring til udviklingen af Den Grønne Ring. og nye bæredygtige retningslinjer for, hvordan vi tænker udviklingen af kommunen uden for byen [adresse]. Samarbejdet kan f.eks. være med til at gentænke den måde bysamfund og naturområder indrettes og forvaltes på, igangsætte afprøvningen af grønne initiativer i praksis, eller drøfte andre bæredygtige initiativer.

De besluttede retningslinjer skal derefter konkretiseres som et tillæg til kommuneplanen, der skal være klar til fremlæggelse for byrådet i 2022/23

Helt konkret lægger Det Konservative Folkeparti op til at:

* Udvikling af byerne i Den Grønne Ring skal ske ud fra den præmis, at natur og bæredygtighed får en højere prioritet, og at der opnås en bedre balance med andre mål, som fortætning, antallet af boliger, p pladser, butikker, økonomi, m.m.
* Der skal udvikles servicemål for den kollektive trafik betjening i de enkelte oplandsbyer for at fremme bosætning, erhvervsudvikling og den kollektive transport til og fra oplandsbyerne og der skal skabes mulighed for at stille cykel eller bil, hvis man pendler fra boliger uden for bysamfundene.
* Skov, vandmiljøer og åben natur bør fylde mere og udvikles med henblik på at skabe større sammenhængende naturarealer med høj rekreativ værdi, biodiversitet og bæredygtig forvaltning.
* Sikker adgang til rekreative områder bør prioriteres højt, ligesom faciliteterne skal afspejle den anvendelse og færdsel der er i området.

På vegne af byrådsgruppen

Xenia Holst og Esmarelda Dam

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.